పొట్లూరి దుర్గా నాగేశ్వరరావు

పొట్లూరి దుర్గా నాగేశ్వరరావు (1950 – 10 ఫిబ్రవరి 2026) తెలుగు సినీ నిర్మాత, పంపిణీదారుడు. ఆయన కృష్ణా జిల్లాలోని నిమ్మకూరుకు చెందినవారు. ప్రముఖ నిర్మాత పొట్లూరి వెంకట నారాయణ కుమారుడిగా సినీ రంగంలోకి ప్రవేశించారు.

వ్యక్తిగత జీవితం
దుర్గా నాగేశ్వరరావు నిమ్మకూరు లో జన్మించారు. ఆయనకు భార్య  ఇద్దరు కుమార్తెలు ఉన్నారు. కుమార్తెలు అమెరికా లో స్థిరపడ్డారు. గత ఏడాది కాలంగా అనారోగ్యంతో బాధపడుతూ 10 ఫిబ్రవరి 2026న హైదరాబాద్లోని రామంతపూర్ ప్రాంతంలో కన్నుమూశారు. ఆయన మరణ వార్త ఆలస్యంగా వెలుగులోకి వచ్చింది.

సినీ ప్రస్థానం
దుర్గా నాగేశ్వరరావు తండ్రి పొట్లూరి వెంకట నారాయణ ప్రముఖ నిర్మాత. ఆయన నిర్మించిన చిత్రాల్లో నందమూరి తారక రామారావు నటించిన చిక్కడు దొరకడు, శ్రీరామాంజనేయ యుద్ధం వంటి సినిమాలు నిర్మించాడు.

తండ్రి అడుగుజాడల్లో నడుస్తూ దుర్గా నాగేశ్వరరావు నిర్మాతగా మారారు. రవిరాజా పినిశెట్టి దర్శకత్వంలో రూపొందిన కృష్ణలీల చిత్రాన్ని నిర్మించారు. ఈ చిత్రంలో నందమూరి కళ్యాణ చక్రవర్తి మరియు రమ్యకృష్ణ ప్రధాన పాత్రల్లో నటించారు.

అలాగే ‘‘శ్రీ లక్ష్మీ నారాయణ పిక్చర్స్’’ బ్యానర్‌పై పలు తెలుగు చిత్రాలను పంపిణీ చేశారు.

మరణం
పొట్లూరి దుర్గా నాగేశ్వరరావు 10 ఫిబ్రవరి 2026న అనారోగ్యంతో హైదరాబాద్లో మరణించారు.మరణించే నాటికి ఆయన వయసు 76 సంవత్సరాలు.

మూలాలు

వర్గం:1950 జననాలు
వర్గం:2026 మరణాలు
వర్గం:తెలుగు సినీ నిర్మాతలు
వర్గం:తెలుగు సినిమా పంపిణీదారులు
వర్గం:కృష్ణా జిల్లా వ్యక్తులు
వర్గం:హైదరాబాద్‌లో మరణించిన వారు